  Майя Бывальцева 10-тӥ куарусёнэ Воткаын Пётр Чайковскийлэн музей-юртаз емышъёслы сӥзем «Осенины» элькун праздник ортчоз. Со сярысь ивортэ Удмуртиысь тӧролэн но кивалтэтлэн пресс-службазы. Куинетӥ арзэ ни шулдыръяськон радъяське Ӟуч лулчеберетъя огазеяськонлэн кичӧлтэмезъя. Таяз арын ужрадлэн темаез луоз славян калыкъёслэн эшъяськонзы. Куноос Удмуртиысь фольклор коллективъёслэсь возьматонъёссэс учкыны быгатозы. Со сяна, Воткае лыктоз Беларусь элькунысь «Спадчына» коллектив. Шулдыръяськонлэн радлыказ: адӟытонъёс, мастер-классъёс, Удмуртиысь ёросъёслэн тодматон-возьматонъёссы. Праздник кутскоз 11 часын. ВАТСАН Осенины — славянъёслэн валтӥсь сӥзьыл ужрадзы, музъем вылын ужась калыклэн улоназ пусйымон вакыт. Со бичам емышъёслы, удалтонлыклы но семьялэн шуд-дэлетэзлы сӥземын. Валтӥсез луэ вал нылкышноез музъем-анайлэсь нылзэ сямен сӥлы карон. Тегъёс: Лулчеберет Удмуртия Чайковский Вотка ӟучьёс  